Diari Oficial de la Generalitat Valenciana


Sumari del DOGV 3602, del 11-10-1999 (1999/8325)

RESOLUCIÓ de 23 de setembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni marc per l'execució d'instal·lacions esportives entre la Conselleria de Benestar Social de la Generalitat Valenciana i la Diputació Provincial de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/8325


Data del document
:   23-09-1999

Organisme emissor
:   Presidència de la Generalitat

Tipus de document
:   Resolució

Descriptors 

:   * administració local
    * cooperació administrativa
    * instal·lació esportiva

RESOLUCIÓ de 23 de setembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni marc per l'execució d'instal·lacions esportives entre la Conselleria de Benestar Social de la Generalitat Valenciana i la Diputació Provincial de Castelló. [1999/X8325]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i la Diputació Provincial de Castelló, l'11 de juny de 1997, un conveni marc per l'execució d'instal·lacions esportives, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1.231/1999, i que figura com a annex d'aquesta resolució.
  
València, 23 de setembre de 1999.- La subsecretària del Secretariat del Govern i Relacions amb les Corts: Amparo Koninkcx Frasquet.
  
Conveni marc per a l'execució d'instal·lacions esportives entre la Conselleria de Benestar Social de la Generalitat Valenciana i la Diputació Provincial de Castelló.
  
Castelló de la Plana, l'11 de juny de 1997
  
Reunits:
  
D'una part la senyora Marcela Miró Pérez, consellera de Benestar Social de la Generalitat Valenciana, en nom i representació de la Generalitat Valenciana, facultada per a aquest acte per l'Acord adoptat pel Govern Valencià en sessió feta el dia 3 de juny de 1997.
  
De l'altra part, el senyor Carlos Fabra Carreras, president de la Diputació Provincial de Castelló, en nom i en representació, facultat per a aquest acte per l'Acord del ple adoptat en sessió feta el dia 27 de maig de 1997.
  
Actuen les dos parts en representació i amb les facultats que els respectius càrrecs els confereixen,
  
Manifesten:
  
La consellera de Benestar Social i el president de la Diputació Provincial de Castelló, signen aquest conveni de cooperació que tendirà de canalitzar les inversions en instal·lacions esportives de la província de Castelló.
  
Aquest conveni marc incideix en l'aspiració de coordinació defensada per l'actual Administració autonòmica,.
  
Vist tot allò, es procedeix a la subscripció del següent conveni entra la Conselleria de Benestar Social i la Diputació Provincial de Castelló.
  
Estipulacions
  
Primera. Objecte del conveni
  
Aquest conveni marc s'estableix per aconseguir una major coordinació institucional i una conjunció dels esforços en l'execució d'obres en la província de Castelló, per aconseguir la definició i la consolidació de les infraestructures esportives de la Comunitat Valenciana, amb una inversió total de 9.741.806.003 pessetes, per als exercicis econòmics de 1997 i 1998.
  
Segona. Classes d'obres
  
El Pla d'Instal·lacions Esportives tindrà tres tipus diferents d'actuacions:
  
A. Obres de millora, ampliació o reforma de les instal·lacions esportives que existeixen en entitats locals de la província.
  
B. Construcció d'instal·lacions esportives per a obres de xicoteta i mitjana entitat, de nova creació en entitats locals de la província
  
C. Construcció d'instal·lacions esportives per a obres majors, de nova creació en entitats locals de la província.
  
Els ajuntaments hauran d'ajustar-se en la contractació a la Llei de 13/1995, de 18 de maig, de Contractes de les Administracions Públiques, i també al que disposa el pressupost i els projectes presentats, i si cal, a les directrius assenyalades pels tècnics de la Diputació Provincial i/o la Conselleria de Benestar Social.
  
L'import de la subvenció no financia l'Impost sobre el Valor Afegit, excepte acreditació per part del beneficiari que l'esmentat impost suposa un cost final, aquesta acreditació haurà de fer-se mitjançant la corresponent exempció concedida per l'Agència Estatal en els termes reglamentaris establits per a les instal·lacions esportives.
  
La quantitat subvencionada per la Generalitat Valenciana i la Diputació Provincial de Castelló no inclourà en cap cas el preu de l'adquisició dels terrenys objecte de la construcció de les obres.
  
Característiques de les obres tipus A i B
  
El límit del pressupost de contracta no podrà ser superior a 21.409.189 pessetes. En el cas que s'hi presenten projectes amb un pressupost de contracta superior, el percentatge de la subvenció que correspon a la Conselleria de Benestar Social i a la Diputació Provincial es calcularà sobre aquest límit, l'excés de pressupost anirà a càrrec de l'Ajuntament.
  
Les subvencions inclouen les quantitats que corresponen als honoraris de redacció del projecte i de direcció de les obres.
  
Característiques de les obres tipus C
  
El límit del pressupost de contracta per a una mateixa instal·lació (suma de totes les fases) no podrà ser superior a 778.048.861 pessetes. En el cas que s'hi presenten projectes amb un pressupost de contracta superior, el percentatge de la subvenció que correspon a la Conselleria de Benestar Social i a la Diputació Provincial es calcularà sobre aquest límit, l'excés de pressupost anirà a càrrec de l'ajuntament.
  
Les subvencions no inclouen les quantitats que corresponen als honoraris de redacció del projecte i de direcció de les obres.
  
Tercera. Finançament
  
3.1. Finançament de les obres tipus A i B
  
El finançament d'aquestes obres es farà de la manera següent:
  
 Percentatge
  
Conselleria de Benestar Social 45%
  
Diputació Provincial de Castelló 45%
  
 Ajuntaments 10%
  
Total 100%
  
3.2. Finançament de les obres tipus C.
  
El finançament de les obres es farà de la manera següent:
  
 Percentatge
  
Conselleria de Benestar Social 33,33%
  
Diputació Provincial de Castelló 33,33%
  
Ajuntaments 33,33%
  
Total 100%
  
L'aportació de la Generalitat Valenciana per a aquest pla (obres del tipus A, B i C) es distribuirà de la manera següent:
  
7481 204.283.000 pessetes
  
3887 722.389.000 pessetes
  
La aportació de la Conselleria de Benestar Social es finançarà a càrrec de la línia 7.03, del programa 457.10 dels Pressupostos de la Generalitat Valenciana per a 1997 i els corresponents de 1998. L'aplicació pressupostària 47.68.354.52.8.
  
La Diputació Provincial de Castelló es compromet a subvencionar les esmentades obres per un import de 4.238.127.371 pessetes, que es farà efectiva a càrrec dels seus pressupostos de 1997 i 1998.
  
La resta de la inversió anirà a càrrec de cada ajuntament, segons el finançament previst per a cada tipus d'obra.
  
L'acord queda condicionat a l'existència de crèdit adequat i suficient en els Pressupostos de la Generalitat Valenciana per a 1998 i de la Diputació Provincial i a qualsevol altre requisit legal exigible o necessari.
  
Quarta. Prioritats
  
Són considerades prioritaris les obres en què coincidisquen les circumstàncies següents:
  
- Obres que suposen l'acabament de projectes ja començats.
  
- Dèficit d'instal·lacions esportives de la localitat i de la comarca a què pertany el municipi o, en el seu cas, zona d'influència.
  
- Grau d'ocupació previst: nombre d'esportistes per edats, disciplines esportives, horaris d'utilització i tots el punts que considere oportuns per a un major coneixement de l'ús de la instal·lació.
  
- Nivell d'activitat esportiva que hi ha (escoles, clubs?) a la localitat.
  
- Garantia que l'entitat local que sol·licita puga disposar de mitjans suficients i adequats per al manteniment i gestió de la instal·lació esportiva.
  
- Les adreçades a municipis en què les instal·lacions esportives siguen un servei de prestació obligatòria i que en manque.
  
Cinquena. Publicitat i concurrència
  
La Diputació Provincial de Castelló publicarà una convocatòria per rebre les sol·licituds dels ajuntaments que vulguen participar del pla objecte d'aquest conveni.
  
Sisena. Comissió Mixta
  
Es crearà una comissió mixta per a la coordinació dels esmentat plans, que estarà formada per:
  
- El diputat d'Esports de la Diputació Provincial, assistit pels tècnics que ell designe.
  
- El director general de l'Esport de la Conselleria de Benestar Social, assistit pel cap del Servei d'Infraestructures i Equipament Esportiu o altres tècnics que ell designe.
  
Aquesta Comissió de Coordinació tindrà les funcions següents:
  
- Incloure les obres dins dels tipus A, B o C i el pressupost de contracta definits en aquest conveni.
  
- Proposar les obres que s'executaran en els exercicis econòmics 1997 i 1998.
  
Setena. Aprovació del Pla d'Inversions
  
La consellera de Benestar Social i el president de la Diputació Provincial, a proposta de la Comissió Mixta, aprovaran per resolució conjunta quins projectes d'obres s'hi inclouran.
  
La resolució serà comunicada a tots els afectats i estarà condicionada a l'efectiva aportació per part de l'ajuntament del finançament que corresponga, igualment a les estipulacions d'aquest conveni marc i dels corresponents convenis singulars.
  
Vuitena. Formalització del Pla d'Inversions
  
Una vegada aprovats els projectes en que s'intervindrà, la formalització es farà a través de la subscripció dels corresponents convenis, d'acord amb els criteris següents:
  
La contribució en el finançament de les obres tipus A o B per part dels Ajuntaments i les obligacions seran fixades en el conveni singular que subscriurà la Conselleria de Benestar Social i la Diputació Provincial de Castelló i en la convocatòria d'ajudes que faça la Diputació. Mitjançant aquest conveni la Diputació Provincial actuarà com a entitat col·laboradora de la Conselleria de Benestar Social per a la distribució de les quantitats amb què la conselleria subvenciona les obres.
  
Les obligacions derivades de les obres de tipus C, es faran efectives mitjançant la subscripció de convenis singulars d'execució, que seran subscrits per la Conselleria de Benestar Social, Diputació Provincial de Castelló i l'entitat local beneficiària.
  
En aquests convenis s'establiran les aportacions de les parts, formes de pagament, terminis, justificacions i la resta de previsions i de condicions legalment necessàries.
  
Novena. Termini de vigència
  
Aquest conveni entrarà en vigor en la data de la signatura, que farà referència als exercicis pressupostaris de 1997 i 1998.
  
Deu. Ampliació del pla
  
En funció del desplegament dels exercicis pressupostaris a què afecta, les institucions que signen aquest conveni podran incrementar les aportacions, cosa que determinarà l'augment del pla i la inclusió de les obres, que, en principi, no hagués estat possible atendre. L'increment d'aportacions de les parts que signen el conveni haurà de formalitzar-se mitjançant un protocol addicional tramitat amb els mateixos requisits formals del conveni i condicionat a l'existència de crèdit adequat i suficient en el corresponent exercici.
  
Onze. Clàusula de resolució
  
Aquest conveni podrà ser resolt per acord de les parts que el subscriuen, no obstant això, el Govern Valencià podrà resoldre'l unilateralment si durant la vigència no s'executen les prestacions que s'hi preveuen, o no acompleixen amb els terminis convinguts.
  
En prova de la conformitat, signen les dos parts aquest document, en quadruplicat exemplar, al lloc i en la data abans esmentats.
  
La consellera de Benestar Social, Marcela Miró Pérez.